বেগুনি কালেম (বৈজ্ঞানিক নাম: Porphyrio porphyrio) Rallidae (রেলিডি) গোত্র বা পরিবারের অন্তর্গত Porphyrio (পরফিরিও) গণের অন্তর্গত এক প্রজাতির কালচে-বেগুনি রঙের জলচর পাখি। বাংলায় এর অনেকগুলো নাম: কালিম, কায়িম, কায়েম, সুন্দরী পাখি (হাওর অঞ্চলে), কাম পাখি ইত্যাদি। নিউজিল্যান্ডে এর নাম পুকেকো। বেগুনি কালেমের বৈজ্ঞানিক নামের অর্থও বেগুনি কালেম (লাতিন: Porphyrio = বেগুনি কালেম)। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়া, ওশেনিয়া, আফ্রিকা আর ইউরোপের বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ১ কোটি ৮৪ লক্ষ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা স্থিতিশীল রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।   বিবরণ  বেগুনি কালেম মুরগির আকারের বেগুনি রঙের একটি পাখি। এর দৈর্ঘ্য কমবেশি ৪৫ সেমি, ডানা ২৬ সেমি, ঠোঁট ৪.৫ সেমি, পা ৯ সেমি, লেজ ১০ সেমি ও ওজন গড়ে ৬৫০ গ্রাম।  এর মাথা ফিকে, ডানা সবুজ দীপ্তিময়। লেজের অংশ কালো পালকে ঢাকা। লেজতল-ঢাকনি সাদা। এছাড়া দেহের সর্বত্র রঙ নীলচে বেগুনি। ঠোঁটের গোড়া থেকে পেছন পর্যন্ত লাল বর্ম বা মুকুট রয়েছে। সাধারণত স্ত্রী পাখির বর্ম পুরুষ পাখির বর্ম থেকে ছোট হয়। স্ত্রী ও পুরুষ উভয়েরই চোখ রক্ত-লাল। ঠোঁট টকটকে লাল, ঠোঁটের আগা ফিকে। পা দীর্ঘ, শক্ত ও লাল। পায়ের সন্ধি বাদামি। অপ্রাপ্তবয়স্ক পাখির দেহ অনুজ্জ্বল; গলা ফিকে। মুখ, ঘাড়ের উপরিভাগ ও বুকে ধূসর আমেজ থাকে। ঠোঁট, পা ও পায়ের পাতা অনুজ্জ্বল লাল।   শ্রেণিবিন্যাস ও উপপ্রজাতি   শ্রেণিবিন্যাসবিদ্যার জনক ক্যারোলাস লিনিয়াস ১৭৫৮ সালে সর্বপ্রথম বেগুনি কালেমের দ্বিপদ নামকরণ করেন Fulica porphyrio। এ প্রজাতিটিকে নিউজিল্যাণ্ডের তাকাহে ও বিলুপ্ত পাখি লর্ড হিউর কালেমের পূর্বপুরুষ হিসেবে গণ্য করা হয়। এসব পাখির সাবেক আবাসস্থল নিউজিল্যাণ্ড আর নিউ ক্যালিডোনিয়ায় প্রজাতিটি খুব সহজে খাপ খাইয়ে নিয়েছে আর স্বাভাবিক বংশবৃদ্ধি করছে।Steadman D, (2006). Extinction and Biogeography in Tropical Pacific Birds, University of Chicago Press.  প্রজাতিটির সর্বমোট ১৩টি উপপ্রজাতির সন্ধান পাওয়া গেছে। উপপ্রজাতিগুলো হল:   P. p. porphyrio (Linnaeus, 1758) - মনোনীত উপপ্রজাতি; দক্ষিণ ও পূর্ব স্পেন, সার্দিনিয়া ও দক্ষিণ ফ্রান্স থেকে মরক্কো, আলজেরিয়া ও তিউনিসিয়া পর্যন্ত এরা বিস্তৃত। এদের দেহ পুরোপুরি নীলচে-বেগুনি।  P. p. madagascariensis (Latham, 1801) - আফ্রিকান বেগুনি কালেম; মিশর, সাব-সাহারান আফ্রিকা আর মাদাগাস্কার এদের মূল আবাস। দেখতে অনেকটা মনোনীত উপপ্রজাতির মত, কেবল পিঠ তামাটে-সবুজ বা নীলচে-সবুজ।  P. p. caspius (Hartert, 1917) - কাস্পিয়ান সাগর, উত্তর-পশ্চিম ইরান আর তুরস্ক পর্যন্ত এরা বিস্তৃত। দেখতে poliocephalus-এর মত, তবে আকারে বেশ বড়।  P. p. seistanicus (Zarudny & Härms, 1911) - ইরাক, দক্ষিণ ইরান, আফগানিস্তান, পাকিস্তান এবং উত্তর-পশ্চিম ভারত পর্যন্ত এরা বিস্তৃত। আকারে poliocephalus-এর চেয়ে বড় কিন্তু caspius-এর চেয়ে ছোট।  P. p. poliocephalus (Latham, 1801) - ভারত, শ্রীলঙ্কা, বাংলাদেশ, আন্দামান ও নিকোবর দ্বীপপুঞ্জ, চীন, উত্তর মায়ানমার এবং উত্তর থাইল্যান্ড এদের মূল আবাস। এর ডানার গোড়া আর বুক নীল। মাথা সাদাটে। এ উপপ্রজাতিটি যুক্তরাষ্ট্রের ফ্লোরিডায় অবমুক্ত করা হয়েছে।  P. p. viridis (Begbie, 1834) - দক্ষিণ মায়ানমার, দক্ষিণ থাইল্যান্ড, ইন্দোচীন, মালয় উপদ্বীপ ও দক্ষিণ চীনে এরা বিস্তৃত। এটি দেখতে poliocephalus-এর মত, কেবল মাথার দু'পাশ নীল।  P. p. indicus (Horsfield, 1821) - সুমাত্রা, জাভা, বোর্নিও, বালি, সুলাওয়েসি ও তৎসংলগ্ন দ্বীপসমূহ। এ উপপ্রজাতিটির মুকুট বড়, পিঠ কালো এবং মাথার দুইপাশ কালচে।  P. p. pulverulentus (Temminck, 1826) - কেবল ফিলিপাইনে দেখা যায়। ডানার গোড়া জলপাই-বাদামি। সারা দেহে একটা ধূসর আভা রয়েছে।  P. p. melanotus (Temminck, 1820) - উত্তর ও পূর্ব অস্ট্রেলিয়া, তাসমানিয়া, নিউজিল্যান্ড আর চ্যাথাম দ্বীপপুঞ্জ এদের মূল আবাস। নিউগিনিতে পরিযায়ী হয়ে আসে। এর মুকুট ছোট, দেহের উপরিতল কালচে, হাঁটু খাটো এবং বুক ও গলা বেগুনি রঙের।  P. p. pelewensis (Hartlaub & Finsch, 1872) - কেবল পালাউয়ে দেখা যায়। melanotus-এর মত দেখতে। শুধু দেহের উপরিতল একটু বেশি সবুজাভ আর আকারে একটু ছোট।   P. p. melanopterus (Bonaparte, 1856) - লম্বক, ফ্লোরেস, তিমুর, নিউ গিনি ও তৎসংলগ্ন দ্বীপসমূহ। দেখতে melanotus-এর মত, তবে একটু ছোট ও বেশি নীল।  P. p. bellus (Gould, 1841) - দক্ষিণ-পশ্চিম অস্ট্রেলিয়া। দেখতে melanotus-এর মত, কেবল বুক ও গলা নীল রঙের।  P. p. samoensis (Peale, 1848) - অ্যাডমিরালটি দ্বীপ, নিউ ক্যালিডোনিয়া ও সামোয়া এদের মূল আবাস। দেখতে melanotus-এর মত, কেবল লেজের দিকে একটু বাদামি আভা দেখা যায়।  অনেকসময় madagascariensis, pulverulentus ও poliocephalus উপপ্রজাতি তিনটিকে আলাদা প্রজাতি হিসেবে গণ্য করা হয়। melanotus আর bellus-এরও আলাদা প্রজাতি হওয়ার সম্ভাবনা রয়েছে।   স্বভাব  thumb|কালেমের ছোট দল, হরিয়ানা, ভারত  বিচরণ   বেগুনি কালেম হাওর, বিল, নলবন ও তৃণপূর্ণ স্রোতহীন জলাভূমিতে বিচরণ করে। যেসব জায়গায় ভাসমান বা অর্ধভাসমান পানা, গুল্ম , লতা, শাপলা ইত্যাদি প্রচুর পরিমাণে রয়েছে সেসব জলাশয় এদের পছন্দের বিচরণস্থল।del Hoyo, J.; Elliott, A.; Sargatal, J. 1996. Handbook of the Birds of the World, vol. 3: Hoatzin to Auks. Lynx Edicions, Barcelona, Spain.Taylor, B.; van Perlo, B. 1998. Rails: a guide to the rails, crakes, gallinules and coots of the world. Pica Press, Robertsbridge, UK. এছাড়াও লোনা পানির জলাশয়, কাদাভূমি, ধানক্ষেত, বনের ধারে ও মৌসুমী জলাশয়গুলোতেও এরা বিচরণ করতে পারে।  বেগুনি কালেম আবাসিক, পরিযায়ী অথবা খাদ্য থাকা সাপেক্ষে আংশিক পরিযায়ী স্বভাবের। এছাড়া বাসস্থান শুকিয়ে গেলেও এরা আংশিক পরিযান করে। সাধারণত ১০-১০০টির দলে দেখা যায়। তবে প্রজনন মৌসুমে জোড়ায় জোড়ায় অথবা ছোট দলে বিচরণ করে। এসব দলে বেশ কয়েকটি প্রজননক্ষম পুরুষ ও স্ত্রী সদস্য থাকে। এসব দলে অপ্রাপ্তবয়স্ক কালেমও থাকতে পারে। ভোরে ও সন্ধ্যায় এদের ডাকাডাকি ও গতিবিধি বেড়ে যায়। অন্যসব জলচর পাখির (যেমন, পাতি কুট) পাখির সাথে মিলে এরা খাবার খুঁজে বেড়ায়। এরা উড়তে পছন্দ করে না, তবে উড়ে অনেকদূর পর্যন্ত যেতে সক্ষম। এরা খুব ভাল সাঁতারু। এদের পা লিপ্তপদ না হলেও এরা সেই তুলনায় চমৎকার সাঁতার কাটতে পারে।   খাদ্যাভ্যাস   বেগুনি কালেমের খাদ্যতালিকার বড় অংশ জুড়ে রয়েছে জলজ উদ্ভিদ। এর প্রধান খাদ্য বীজ, শস্যদানা, কচি ঘাস, কচি পাতা, তৃণমূল, কচি জলজ উদ্ভিদ ও তার নরম কাণ্ড, শাপলা ইত্যাদি। এছাড়া এরা জলজ পোকামাকড় ও পোকামাকড়ের লার্ভা, মাকড়শা, কেঁচো, জোঁক, শামুক, চিংড়ি, ব্যাঙ, ব্যাঙাচি, ছোট মাছ, মাছের ডিম ইত্যাদি খায়। জলজ সাপ, গিরগিটি, ছোট পাখি, পাখির ছানা, ডিম, মৃত দেহাবশেষ ইত্যাদি খাওয়ার কথাও জানা যায়। খাবার খাওয়ার সময় এরা লেজের নিচে সাদা অংশ প্রদর্শন করে এবং ডাকে:চাক-চাক।   তথ্যসূত্র    বহিঃসংযোগ    South African Bird Atlas Project  ARKive, আরও আলোকচিত্র ও ভিডিও।  বিষয়শ্রেণী:জলচর পাখি বিষয়শ্রেণী:এশিয়ার পাখি বিষয়শ্রেণী:ইউরোপের পাখি বিষয়শ্রেণী:আফ্রিকার পাখি বিষয়শ্রেণী:বাংলাদেশের পাখি বিষয়শ্রেণী:ভারতের পাখি বিষয়শ্রেণী:নেপালের পাখি বিষয়শ্রেণী:মিয়ানমারের পাখি বিষয়শ্রেণী:শ্রীলঙ্কার পাখি বিষয়শ্রেণী:আফগানিস্তানের পাখি বিষয়শ্রেণী:ভুটানের পাখি বিষয়শ্রেণী:কম্বোডিয়ার পাখি বিষয়শ্রেণী:চীনের পাখি বিষয়শ্রেণী:ইন্দোনেশিয়ার পাখি বিষয়শ্রেণী:লাওসের পাখি বিষয়শ্রেণী:মালয়েশিয়ার পাখি বিষয়শ্রেণী:সিঙ্গাপুরের পাখি বিষয়শ্রেণী:ফিলিপাইনের পাখি বিষয়শ্রেণী:থাইল্যান্ডের পাখি বিষয়শ্রেণী:ভিয়েতনামের পাখি বিষয়শ্রেণী:আলজেরিয়ার পাখি বিষয়শ্রেণী:মার্কিন সামোয়ার পাখি বিষয়শ্রেণী:অ্যাঙ্গোলার পাখি বিষয়শ্রেণী:অস্ট্রেলিয়ার পাখি বিষয়শ্রেণী:আজারবাইজানের পাখি বিষয়শ্রেণী:বতসোয়ানার পাখি বিষয়শ্রেণী:বুর্কিনা ফাসোর পাখি বিষয়শ্রেণী:বুরুন্ডির পাখি বিষয়শ্রেণী:ক্যামেরুনের পাখি বিষয়শ্রেণী:মধ্য আফ্রিকা প্রজাতন্ত্রের পাখি বিষয়শ্রেণী:চাদের পাখি বিষয়শ্রেণী:গণতান্ত্রিক কঙ্গো প্রজাতন্ত্রের পাখি বিষয়শ্রেণী:কোত দিভোয়ারের পাখি বিষয়শ্রেণী:ক্রোয়েশিয়ার পাখি বিষয়শ্রেণী:মিশরের পাখি বিষয়শ্রেণী:ইথিওপিয়ার পাখি বিষয়শ্রেণী:ফ্রান্সের পাখি বিষয়শ্রেণী:ফিজির পাখি বিষয়শ্রেণী:গাম্বিয়ার পাখি বিষয়শ্রেণী:ঘানার পাখি বিষয়শ্রেণী:গিনি-বিসাউয়ের পাখি বিষয়শ্রেণী:ইরাকের পাখি বিষয়শ্রেণী:ইরানের পাখি বিষয়শ্রেণী:ইতালির পাখি বিষয়শ্রেণী:কাজাখস্তানের পাখি বিষয়শ্রেণী:কেনিয়ার পাখি বিষয়শ্রেণী:কুয়েতের পাখি বিষয়শ্রেণী:লাইবেরিয়ার পাখি বিষয়শ্রেণী:লেসোথোর পাখি বিষয়শ্রেণী:মাদাগাস্কারের পাখি বিষয়শ্রেণী:মালাউইয়ের পাখি বিষয়শ্রেণী:মালির পাখি বিষয়শ্রেণী:মৌরিতানিয়ার পাখি বিষয়শ্রেণী:মরক্কোর পাখি বিষয়শ্রেণী:মোজাম্বিকের পাখি বিষয়শ্রেণী:নামিবিয়ারপাখি বিষয়শ্রেণী:নিউজিল্যান্ডের পাখি বিষয়শ্রেণী:নাইজারের পাখি বিষয়শ্রেণী:নাইজেরিয়ার পাখি বিষয়শ্রেণী:নিউ ক্যালিডোনিয়ার পাখি বিষয়শ্রেণী:নিউয়ের পাখি বিষয়শ্রেণী:পালাউয়ের পাখি বিষয়শ্রেণী:পাপুয়া নিউ গিনির পাখি বিষয়শ্রেণী:পাকিস্তানের পাখি বিষয়শ্রেণী:পর্তুগালের পাখি বিষয়শ্রেণী:কাতারের পাখি বিষয়শ্রেণী:রাশিয়ার পাখি বিষয়শ্রেণী:রুয়ান্ডার পাখি বিষয়শ্রেণী:সেনেগালের পাখি বিষয়শ্রেণী:সামোয়ার পাখি বিষয়শ্রেণী:সিয়েরা লিওনের পাখি বিষয়শ্রেণী:সলোমন দ্বীপপুঞ্জের পাখি বিষয়শ্রেণী:দক্ষিণ আফ্রিকার পাখি বিষয়শ্রেণী:স্পেনের পাখি বিষয়শ্রেণী:সুদানের পাখি বিষয়শ্রেণী:সোয়াজিল্যান্ডের পাখি বিষয়শ্রেণী:সিরিয়ার পাখি বিষয়শ্রেণী:তাঞ্জানিয়ার পাখি বিষয়শ্রেণী:পূর্ব তিমুরের পাখি বিষয়শ্রেণী:টোগোর পাখি বিষয়শ্রেণী:টোঙ্গার পাখি বিষয়শ্রেণী:তিউনিসিয়ার পাখি বিষয়শ্রেণী:তুর্কমেনিস্তানের পাখি বিষয়শ্রেণী:তুরস্কের পাখি বিষয়শ্রেণী:উগান্ডার পাখি বিষয়শ্রেণী:সংযুক্ত আরব আমিরাতের পাখি বিষয়শ্রেণী:ভানুয়াতুর পাখি বিষয়শ্রেণী:জিম্বাবুয়ের পাখি বিষয়শ্রেণী:জাম্বিয়ার পাখি বিষয়শ্রেণী:পর্ফিরিও বিষয়শ্রেণী:১৭৫৮-এ বর্ণিত পাখি বিষয়শ্রেণী:ইউরেশিয়ার পাখি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা